stanford-oval/wikipedia huggingface dataset:
มาสเตอร์เชฟไทยแลนด์ ซีซันที่ 4
ข้อมูลการออกอากาศ > ตอนที่ 10 :  การทำอาหารให้กับโต๊ะจีนงานแต่ง เสิร์ฟ 4 เมนู ให้กับแขก 180 คน

บททดสอบภารกิจแบบทีม: โดยสัปดาห์นี้ได้แบ่งทีมเป็นสองทีม โดยผู้ที่ชนะจากรอบที่แล้ว คือ ลี่ และ จิมมี่ ได้สิทธิ์ในการเป็นหัวหน้าทีมและเลือกลูกทีมทั้งหมด
| หัวหน้าทีม | สมาชิก |
| --- | --- |
จิมมี่: เซฟ, ฟ้า, เตอร์ และ ธันวา
ลี่: หมอบีม, แก้มยุ้ย, บิลลี่ และภู
ในการแข่งขันบททดสอบภารกิจแบบทีมครั้งนี้ ได้นำผู้เข้าแข่งขันมาที่โรงแรมบันยันทรี ย่านสาทร กรุงเทพมหานคร โดยบททดสอบในครั้งนี้คือ ทำอาหาร 4 อย่างในรูปแบบ "โต๊ะจีน" ได้แก่ อาหารเรียกน้ำย่อย (Appetizer) หรือสลัด ด้วยวัตถุดิบ "หอยเชลล์โฮตาเตะ" , เมนูซุป ด้วยวัตถุดิบ "ล็อบเตอร์ (กุ้งมังกรเลน)" , อาหารจานหลัก (Main Dish) ด้วยวัตถุดิบ "ปลาเต๋าเต้ย" และเมนูของหวาน ด้วยวัตถุดิบ "นมข้นหวานและผลไม้มงคลของจีน (ประกอบด้วย แก้วมังกร, สาลี่, ลูกพลับ, ส้ม และ ทับทิม)" เพื่อเลี้ยงแขกในงานพิธีมงคลสมรส บอล มาสเตอร์เชฟไทยแลนด์ ซีซันที่ 3 จำนวน 180 คน (แบ่งกันนั่งโต๊ะละ 8 คน จำนวน 22 ชุดครึ่ง: โดยโต๊ะที่ 23 จะนั่งได้ครึ่งนึงคือ 4 คน) ทั้ง 2 ทีม มีเวลาในการทำอาหารทั้งหมด 3 ชั่วโมง และมีเวลาในการเสิร์ฟแต่ละเมนูเพียง 15 นาทีเท่านั้นและต้องเสิร์ฟให้เสร็จก่อนที่คู่บ่าวสาวจะเริ่มพิธีตัดเค้ก หากทีมใดเสิร์ฟล่าช้าหลังจากช่วงพิธีบ่าวสาวเริ่มตัดเค้ก จะถูกหักคะแนนตามจำนวนจานที่เสิร์ฟ จากผลการตัดสินทำให้ทีมสีน้ำเงินเป็นทีมที่ชนะ ด้วยคะแนน 94 ต่อ 86 คะแนน
ทีมที่ชนะ: สีน้ำเงิน
รอบทดสอบความละเอียดและความแม่นยำ: ในรอบทดสอบความละเอียดและความแม่นยำทีมสีแดงที่เป็นทีมแพ้ในรอบภารกิจแบบทีม ต้องมาเผชิญกับการแข่งขันทดสอบความละเอียดและความแม่นยำ โดยโจทย์ในรอบทดสอบความละเอียดและความแม่นยำคือ เอกส์ เบนิดิกต์ ซึ่งเป็นอาหารเช้าที่มีต้นกำเนิดมาจากมหานครนิวยอร์ก ประเทศสหรัฐอเมริกา ที่มีองค์ประกอบดังนี้ ชั้นล่างสุดที่เป็นขนมปังมัฟฟิน วางด้วยเบคอน ตามด้วยไข่ดาวน้ำ หรือโพชเอ้ก ปิดท้ายด้วยการราดฮอลแลนเดซซอสที่ด้านบนสุด สิ่งสำคัญในการทำอาหารจานนี้คือ ในการทำเมนู "เอกส์ เบนิดิกต์" จำนวน 2 ที่กับไข่ไก่ ที่มีให้เพียงจำนวน 5 ฟองเท่านั้น โดยที่โพชเอ้ก หรือไข่ดาวน้ำ ภายนอกต้องมีผิวเรียบลื่น สัมผัสนุ่มลิ้น เมื่อตัดออกมาไข่แดงด้านในต้องไหลเยิ้มเป็นลาวา  และฮอลแลนเดซซอส ต้องข้นไม่เหลวเกินไป ไม่แตกตัว ไม่จับตัวเป็นลิ่ม และรสชาติต้องเหมือนกับต้นฉบับ มีเวลา 25 นาที ในการทำอาหาร หลังจากคณะกรรมการได้ชิมอาหารของทุกคน สามอันดับอาหารที่แย่ที่สุดคือ ฟ้า โดยมีปัญหาที่ฮอลแลนเดซซอส, ธันวา มีปัญหาที่ไข่ดาวน้ำดิบเกินไป และ เซฟ มีปัญหาที่ไข่ดาวน้ำสุกเกินไป และคนที่ถูกคัดออกจากการแข่งขัน คือ เซฟ เนื่องจากฮอลแลนเดซซอสไม่ได้ผ่านความร้อน ทำให้มีรสชาติที่ไม่ตรงตามต้นฉบับ
ผู้ที่ตกเป็นสามอันดับอาหารแย่ที่สุด: ฟ้า, ธันวา และ เซฟ
ผู้ที่ถูกคัดออก: เซฟ
ข้อมูลการออกอากาศ > ตอนที่ 11 :  การทำอาหารจากวัตถุดิบที่ปรารถนา

การแข่งกล่องปริศนา : ในการแข่งขันรอบกล่องปริศนาในกล่องนั้น มีวัตถุดิบหลักคือ วัตถุดิบพรีเมี่ยม ได้แก่ โอโทโร่ เนื้อวากิว ฟัวกรา ขาปูทาราบะ เห็ดทรัฟเฟิล ต้นหอมญี่ปุ่น หน่อไม้ฝรั่ง สตรอว์เบอรี่ ข้าวโพด คาเวียร์ และทองคำเปลว โดยผู้เข้าแข่งขันทั้ง 9 คน จะต้องรังสรรค์เมนูให้กลายเป็นเมนูหรูระดับ MasterChef มีเวลาในการทำอาหาร 30 นาที หลังจากคณะกรรมการได้ชิมอาหารของผู้เข้าแข่งขันทุกคน โดยอาหาร 3 จานที่ดีทีสุดในรอบนี้คือ ลี่ , จิมมี่ และ แก้มยุ้ย โดยลี่ก็คือผู้ชนะในรอบกล่องปริศนา
ผู้ชนะกล่องปริศนา:  ลี่
บททดสอบความคิดสร้างสรรค์ : จากการที่ลี่ชนะในรอบกล่องปริศนา จึงได้รับสิทธิ์ผ่านเข้ารอบต่อไปโดยไม่ต้องแข่งขันในรอบบททดสอบความคิดสร้างสรรค์ ในครั้งนี้ได้รับเกียรติจาก เชฟสมศักดิ์ รารองคำ นายกสมาคมเชฟแห่งประเทศไทยและกรรมการผู้ตัดสินการแข่งขันทำอาหารเวทีโลก (World Association of Chefs Societies) มาร่วมเป็นกรรมการตัดสินอาหารของผู้เข้าแข่งขันทั้ง 8 คน โจทย์ในการแข่งขันในรอบนี้คือ โปรตีนราคาถูก ได้แก่ เครื่องในหมู 3 ชนิด ความยากคือต้องสร้างสรรค์ให้กลายเป็นเมนูหรูระดับ MasterChef วัตถุดิบกล่องแรกคือ ตับหมู ราคากิโลกรัมประมาณ 90 บาท กล่องที่ 2 คือ กระเพาะหมู ราคากิโลกรัมประมาณ 70 บาท และกล่องสุดท้ายได้แก่ ปอดหมู ราคากิโลกรัมประมาณ 25 บาท โดยลี่มีสิทธิพิเศษในการเลือกวัตถุดิบให้ผู้เข้าแข่งขันแต่ละคน โดยลี่ได้เลือกกล่องที่ 1 ให้แก้มยุ้ยและฟ้า เลือกกล่องที่ 2 ให้ภู, บิลลี่ และหมอบีม และเลือกกล่องสุดท้ายให้ธันวา, เตอร์ และจิมมี่ โดยมีเวลาในการทำจำนวน 60 นาที หลังจากคณะกรรมการได้ชิมของผู้เข้าแข่งขันทุกคน ผู้ที่ชนะในรอบบททดสอบความคิดสร้างสรรค์คือ ภูและสามคนที่ตกเป็นสามจานที่ทำอาหารได้ไม่ดีคือ จิมมี่, ฟ้า และธันวา โดยคนที่ต้องออกจากการแข่งขันในสัปดาห์นี้คือ ฟ้า และธันวา
ผู้ชนะ: ภู
ผู้ที่ตกเป็นสามอันดับอาหารไม่สร้างสรรค์: จิมมี่, ฟ้า , ธันวา
ผู้ที่ถูกคัดออก: ฟ้า , ธันวา
ข้อมูลการออกอากาศ > ตอนที่ 12: การทำอาหารยกระดับหอยทอดให้เป็นเมนูระดับมาสเตอร์เชฟ

ในครั้งนี้เนื่องจากเชฟเอียนติดภารกิจสำคัญทำให้ไม่สามารถมาร่วมตัดสินได้ จึงได้มีการเชิญเชฟอ๊อฟ ณัฐวุฒิ ธรรมพันธุ์ เชฟกระทะเหล็กประเทศไทย มาเป็นกรรมการตัดสินแทนเชฟเอียน
การแข่งกล่องปริศนา : ในการแข่งขันรอบกล่องปริศนาครั้งนี้มีถึง 2 กล่องด้วยกัน แบ่งออกเป็นกล่องอาหารประเภทคาวและหวาน ซึ่งในวัตถุดิบในกล่องอาหารคาวนั้นประกอบไปด้วยพอร์คชอป, ชีส, เห็ดพอตเทอเบโล่, มะเขือเทศเชอรี่, ข้าวรีซอตโต้, โรสแมรี่, หอมใหญ่, เบบี้แครอท, พาร์สลีย์, ถั่วหวาน, ไวน์แดง และนมถั่วเหลือง และวัตถุดิบในกล่องของหวานประกอบไปด้วยช็อกโกแลต, เบอร์รี่รวม, มะม่วงสุก, ลูกพีช, แมคคาเดเมีย, น้ำผึ้ง, ครีมชีส, วอลนัท, ฝักวานิลลา, แป้งพัฟเพสทรี และนมถั่วเหลือง และคนที่มีสิทธิ์เลือกประเภทอาหารให้กับผู้เข้าแข่งขันทุกคนก็คือผู้ชนะจากสัปดาห์ที่แล้ว ซึ่งนั่นก็คือภู โดยภูได้เลือกกล่องของหวานให้กับลี่และแก้มยุ้ย แปลว่า จิมมี่ เตอร์ บิลลี่ หมอบีม และภู ได้ทำวัตถุดิบจากกล่องอาคารคาว โดยผู้เข้าแข่งขันทั้ง 7 คน มีเวลา 60 นาที ในการรังสรรค์เมนูจากวัตถุดิบที่ได้รับ แต่เมื่อเวลาผ่านไปจนเหลือ 30 นาทีสุดท้าย ทุกคนยกเว้นภูจะต้องสลับกล่องและเริ่มต้นทำใหม่ทั้งหมด หลังจากคณะกรรมการได้ชิมอาหารของผู้เข้าแข่งขันทุกคน โดยอาหาร 3 จานที่ดีทีสุดในรอบนี้คือ ลี่, ภู และหมอบีม
ผู้ชนะกล่องปริศนา: ลี่
บททดสอบความคิดสร้างสรรค์ : ในการแข่งขันครั้งนี้ได้รับเกียรติจากร้าน "แดงราชาหอยทอด" มาเป็นผู้สาธิตในการทำหอยทอด และโจทย์การแข่งขันในรอบนี้ผู้เข้าแข่งขันจะต้องยกระดับหอยทอดให้เป็นเมนูระดับมาสเตอร์เชฟ โดยใช้วัตถุดิบ "หอยนางรมขนาดจัมโบ้" ภายใน 60 นาที ส่วน ลี่ ผู้ชนะจากรอบที่แล้ว จะได้รับสิทธิพิเศษไม่ต้องแข่งขันในรอบนี้ เมื่อกรรมการชิมอาหารของทุกคนแล้ว มีเพียง 1 จานที่ไม่สามารถทำได้ตามโจทย์ โดยในรอบนี้ ผู้ที่ถูกคัดออกคือ ภู
ผู้ที่ถูกคัดออก: ภู
ข้อมูลการออกอากาศ > ตอนที่ 13: การทำอาหารจากเตาไมโครเวฟ

การแข่งกล่องปริศนา : กล่องปริศนาในรอบนี้ ภายในมีใบหน้าของเชฟป้อมและเชฟเอียน คนละ 3 กล่อง ผู้เข้าแข่งขันที่ได้ใบหน้าของใครจะต้องทำอาหารตามที่เชฟทั้งสองสาธิตให้ดูในเวลา 30 นาที และผู้เข้าแข่งขันทั้งหมดจะต้องจดสูตรเอง เมนูของเชฟป้อมคือ "ยำทวาย" และเมนูของเชฟเอียนคือ "Maguro & Ocean Trout Mosaic" ผู้เข้าแข่งขันที่จะต้องทำเมนูของเชฟป้อมคือ ลี่, จิมมี่ และ แก้มยุ้ย และผู้เข้าแข่งขันที่จะต้องทำเมนูของเชฟเอียนคือ เตอร์, บิลลี่, และหมอบีม ทุกคนมีเวลา 60 นาทีในการทำเมนูดังกล่าว และผู้ที่ทำได้ดีที่สุดในแต่ละเมนูจะเป็นผู้ชนะ
ผู้ชนะ:  แก้มยุ้ยและเตอร์
บททดสอบความคิดสร้างสรรค์ : ในรอบทดสอบความคิดสร้างสรรค์ แก้มยุ้ยและเตอร์ ผู้ชนะจากรอบที่แล้ว จะได้ผ่านเข้ารอบโดยไม่ต้องแข่งขันในรอบนี้ ส่วนผู้เข้าแข่งขันคนอื่นจะต้องแข่งขันในรอบทดสอบความคิดสร้างสรรค์โดยใช้อุปกรณ์ให้ความร้อน คือ เตาไมโครเวฟ โดยจะใช้อุปกรณ์ให้ความร้อนอื่นไม่ได้ ในเวลา 60 นาที เมื่อกรรมการชิมอาหารของทุกคนแล้ว สองคนที่ตกเป็นสองจานที่ทำอาหารได้ไม่ดีคือ บิลลี่และหมอบีม โดยคนที่ต้องออกจากการแข่งขันในสัปดาห์นี้คือ หมอบีม
ผู้ที่ตกเป็นสองอันดับอาหารไม่สร้างสรรค์: บิลลี่และหมอบีม
ผู้ที่ถูกคัดออก: หมอบีม
ข้อมูลการออกอากาศ > ตอนที่ 14: การทำอาหารปิ่นโตเดลิเวอรี

ตั้งแต่ตอนที่ 14 เป็นต้นไป ได้ถ่ายทำรายการโดยมีมาตรการการป้องกันการแพร่ระบาดของโรคติดเชื้อไวรัสโคโรนา 2019 โดยการแยกผู้เข้าแข่งขันและกรรมการให้อยู่คนละสตูดิโอ ลดจำนวนทีมงานในแต่ละสตูดิโอ และสวมหน้ากากอนามัยตลอดเวลา
การแข่งกล่องปริศนา : ในสัปดาห์นี้ ผู้เข้าแข่งขันทั้ง 5 คน จะต้องแข่งขันนอกสถานที่ ภายในครัวของบ้านห้าหลังในหมู่บ้านแห่งหนึ่ง โดยกรรมการจะไม่อยู่กับผู้เข้าแข่งขัน แต่จะมีการใช้ระบบ Live Streaming สื่อสารกับผู้เข้าแข่งขันทั้งหมดได้ ในรอบแรกเป็นบททดสอบกล่องปริศนา ภายในมีวัตถุดิบสำหรับทำเครื่องแกงไทยและปิ่นโต 1 เถา ซึ่งผู้เข้าแข่งขันทั้งหมดจะต้องรับฟังเมนูอาหารที่กรรมการจะสั่งโดยผู้เข้าแข่งขันจะไม่ทราบว่ากรรมการทั้งสามคนจะสั่งอาหารเมนูอะไรในเวลาใด และจะต้องเสิร์ฟอาหารทั้งหมดพร้อมข้าวสวย ทั้งนี้ผู้เข้าแข่งขันมีเวลา 60 นาทีในการทำอาหารปิ่นโต เมื่อเวลา 55 นาทีสุดท้าย เชฟป้อมสั่งฉู่ฉี่ปลาทูสูตรดั้งเดิม เมื่อถึงเวลา 40 นาทีสุดท้าย หม่อมหลวงภาสันต์สั่งหลนปูเค็ม ในเวลา 20 นาทีสุดท้าย เชฟเอียนสั่งเมนูตับ โดยแล้วแต่ผู้เข้าแข่งขัน และเมื่อถึงเวลา 10 นาทีสุดท้าย คุณป๊อก สั่งไข่เป็ดดาว 3 ฟองจากผู้เข้าแข่งขันทั้งหมด เมื่อหมดเวลาแล้วอาหารปิ่นโตทั้งหมดของทั้ง 5 คนจะถูกขนส่งมายังสตูดิโอของกรรมการ และผู้เข้าแข่งขันทั้งหมดจะต้องล้างอุปกรณ์ทำอาหารทั้งหมดเองเพื่อใช้ในการแข่งขันรอบต่อไป หลังจากที่กรรมการได้ชิมอาหารของทุกคนแล้ว ผู้ที่ทำผลงานได้ดีที่สุด คือ ลี่
ผู้ชนะ: ลี่
บททดสอบความคิดสร้างสรรค์ : ในรอบทดสอบความคิดสร้างสรรค์ครั้งสุดท้าย ผู้เข้าแข่งขันจะต้องทำเมนูอาหารโดยใช้เทคนิก Molecular Gastronomy ภายใน 60 นาที และจะต้องคำนึงถึงการขนส่งมายังสตูดิโอของกรรมการ ทั้งนี้ ลี่ ผู้ชนะจากรอบที่แล้ว จะต้องทำการแข่งขันด้วย แต่ได้รับสิทธิพิเศษ คือ สามารถปรึกษาเชฟเอียนได้ตลอดการแข่งขัน จำนวน 2 ครั้ง ครั้งละ 2 นาที ระหว่างที่ผู้ชนะใช้สิทธิพิเศษ ทางรายการจะตัดสัญญาณการติดต่อกับผู้เข้าแข่งขันอื่นชั่วคราวเพื่อไม่ให้ได้รับสิทธิ์ในการรับฟังคำแนะนำของเชฟเอียน ในการชิมอาหารรอบนี้ ผู้เข้าแข่งขันจะไม่รู้เมนูและคำวิจารณ์ของผู้เข้าแข่งขันคนอื่น และหลังจากชิมอาหาร จะประกาศผู้เข้าแข่งขัน 4 คนที่ผ่านเข้าสู่รอบรองชนะเลิศ โดยคนที่ต้องออกจากการแข่งขันในสัปดาห์นี้คือ บิลลี่
ผู้ที่ถูกคัดออก: บิลลี่
ข้อมูลการออกอากาศ > ตอนที่ 15-16: การแข่งขันรอบรองชนะเลิศ

ในการแข่งขันรอบรองชนะเลิศ ผู้เข้าแข่งขันจะได้เข้ามาในสตูดิโอที่มีการตกแต่งเหมือนรอบคัดเลือก โดยการแข่งขันรอบนี้จะใช้โจทย์การแข่งขันเหมือนกับรอบคัดเลือก ในรอบนี้จะแข่งขันทั้งหมด 3 รอบ โดยแต่ละรอบจะมีผู้ชนะ 1 คน เข้าสู่รอบชิงชนะเลิศทันที และเนื่องจากว่าผู้เข้าแข่งขันทั้ง 4 คน มาจากสายขนมหวาน 2 คน และอาหารตะวันตก 2 คน รายการจึงทดสอบผู้เข้าแข่งขันด้วยโจทย์อื่น ๆ ที่ผู้เข้าแข่งขันทุกคนไม่ได้พบเจอดังต่อไปนี้ และหมุนวงล้อแห่งบุญกุศลเพื่อเลือกโจทย์ที่จะใช้ในแต่ละรอบ
| โจทย์ | วัตถุดิบหลัก | เวลาที่ได้ |
| --- | --- | --- |
| เอเชียนทวิสต์ | กุ้งมังกร | 60 นาที |
| ยกระดับอาหารไทย | งูเห่า | 60 นาที |
| อาหารฝรั่งเศส | นกพิราบ | 60 นาที |
| ไทยทวิสต์ | ปลาสวาย | 45 นาที |
| ยกระดับอาหารดั้งเดิม | พาสตาเส้นสด | 45 นาที |
รอบที่ 1 :  ผู้เข้าแข่งขันจะต้องใช้วัตถุดิบ "'งูเห่า" ในการยกระดับอาหารไทย ในเวลา 60 นาที ถือเป็นโจทย์ที่วัดใจผู้เข้าแข่งขันว่าจะไปต่อหรือหยุดที่รอบนี้ เมื่อเหลือเวลา 30 นาที มีวัตถุดิบปริศนา "นมสด" เพิ่มขึ้นมาเพื่อใช้เป็นเมนูขนมหวานที่จะรับประทานร่วมกับเมนูงูเห่าของแต่ละคน หลังจากคณะกรรมการได้ชิมอาหารของผู้เข้าแข่งขันทุกคนแล้ว ผู้ชนะในการแข่งขันรอบนี้ได้แก่ ลี่
ผู้ชนะ : ลี่
รอบที่ 2 :  ผู้เข้าแข่งขันจะต้องใช้วัตถุดิบ "'ปลาสวาย" ในโจทย์อาหารไทยทวิสต์ ในเวลา 45 นาที หลังจากคณะกรรมการได้ชิมอาหารของผู้เข้าแข่งขันทุกคนแล้ว ผู้ชนะในการแข่งขันรอบนี้ได้แก่ เตอร์
ผู้ชนะ : เตอร์
รอบที่ 3 :  ผู้เข้าแข่งขันจะต้องใช้วัตถุดิบ "นกพิราบ" ในโจทย์อาหารฝรั่งเศส ในเวลา 60 นาที หลังจากคณะกรรมการได้ชิมอาหารของผู้เข้าแข่งขันทุกคนแล้ว ผู้ชนะในการแข่งขันรอบนี้ได้แก่ จิมมี่
ผู้ชนะ : จิมมี่
ผู้ที่ถูกคัดออก :  แก้มยุ้ย
ข้อมูลการออกอากาศ > ตอนที่ 16-17: การแข่งขันรอบชิงชนะเลิศ

รอบชิงชนะเลิศ : ผู้เข้าแข่งขันทั้งสามคนได้แก่ ลี่, เตอร์ และจิมมี่ จะต้องรังสรรค์คอร์สอาหารทั้งสามเมนูได้แก่ อาหารเรียกน้ำย่อย (Appetizers), อาหารจานหลัก (Main Course) และของหวาน (Dessert) โดยจะแข่งทีละเมนู แต่ละเมนูมีเวลาทำอาหาร 60 นาที ผู้ที่ทำผลงานได้ดีที่สุดจะได้เป็นมาสเตอร์เชฟคนที่ 4 ของประเทศไทย
ผู้ชนะมาสเตอร์เชฟไทยแลนด์ ซีซันที่ 4 : ลี่
แหล่งข้อมูลอื่น

เว็บไซต์ สถานีโทรทัศน์สีกองทัพบกช่อง 7
| ด ค กมาสเตอร์เชฟไทยแลนด์ |
| --- | --- | --- |
| พิธีกร |  ปิยธิดา มิตรธีรโรจน์  |  |
| กรรมการ |  หม่อมหลวงภาสันต์ สวัสดิวัตน์  หม่อมหลวงขวัญทิพย์ เทวกุล  พงษ์ธวัช เฉลิมกิตติชัย  |  |
| มาสเตอร์เชฟ |  ซีซัน 1  ซีซัน 2  ซีซัน 3  ออล สตาร์ส  ซีซัน 4  ซีซัน 5  ซีซัน 6 (อาหารไทย)  |  |
| มาสเตอร์เชฟจูเนียร์ |  ยุคเดิม  ยุคใหม่ ฤดูกาลที่ 1  ฤดูกาลที่ 2  ฤดูกาลที่ 3  |  |
| เซเลบริตี้ |  ฤดูกาลที่ 1  ฤดูกาลที่ 2  ฤดูกาลที่ 3  |  |
| เดอะ โพรเฟสชันนัลส์ |  ฤดูกาลที่ 1  |  |
| บทความที่เกี่ยวข้อง |  เฮลิโคเนีย เอช กรุ๊ป  |  |
หน่วยบัญชาการรักษาดินแดน

| หน่วยบัญชาการรักษาดินแดน |
| --- | --- |
เครื่องหมายราชการ
ประจำการ: พ.ศ. 2491
ประเทศ:  ไทย
เหล่า:  กองทัพบกไทย
ขึ้นกับ: กองทัพบกไทย
กองบัญชาการ: เลขที่ 2 ถนนเจริญกรุง แขวงพระบรมมหาราชวัง เขตพระนคร กรุงเทพมหานคร 10200
เว็บไซต์: https://www.tdc.mi.th/index.html
ผู้บังคับบัญชา
ผู้บัญชาการปัจจุบัน: พลโท วัชรินทร์ มุทะสินธุ์
หน่วยบัญชาการรักษาดินแดน (นรด.) หรือเดิมใช้ชื่อว่า หน่วยบัญชาการกำลังสำรอง และ กรมการรักษาดินแดน (ร.ด.) ตามลำดับ เป็นหน่วยงานขึ้นในสังกัดกองทัพบก ก่อตั้งขึ้นเมื่อปี พ.ศ. 2491 มีภารกิจหลัก คือ เตรียมกำลังสำรองให้แก่กองทัพ โดยเฉพาะอย่างยิ่งการฝึกอบรมเยาวชนของชาติ อันได้แก่ นักศึกษาวิชาทหาร (นศท.)
ปัจจุบัน มีที่ทำการตั้งอยู่ ณ เลขที่ 2 ถนนเจริญกรุง แขวงพระบรมมหาราชวัง เขตพระนคร กรุงเทพมหานคร ตัวอาคารสร้างขึ้นด้วยสถาปัตยกรรมแบบปัลลาดีโอ มีความสวยงาม ตั้งแต่ พ.ศ. 2466 โดยพระบาทสมเด็จพระมงกุฎเกล้าเจ้าอยู่หัว ในที่ที่เคยเป็นสวนเจ้าเชตุ และวังท้ายหับเผย ถือเป็นอาคารอนุรักษ์แห่งหนึ่ง  โดยเมื่อแรกสร้างนั้นใช้เป็นที่ตั้งของ กรมทหารมหาดเล็กรักษาพระองค์ (ปัจจุบันหน่วยทหารดังกล่าวคือกรมทหารราบที่ 1 มหาดเล็กราชวัลลภรักษาพระองค์)
ในวันที่ 1 เมษายน พ.ศ. 2568 พลโท วัชรินทร์ มุทะสินธุ์ ​ดำรงตำแหน่งผู้บัญชาการ​หน่วยบัญชาการรักษาดินแดน ส่วนรองผู้บัญชาการหน่วยบัญชาการรักษาดินแดนได้แก่ พลตรี สุทัศน์ เอี่ยมอารมณ์ และ พลตรี ปัญญา ตั้งความเพียร
ประวัติ

กิจการรักษาดินแดนมีที่มาจากพระราชบัญญัติจัดระเบียบป้องกันราชอาณาจักร พ.ศ. 2491 และพระราชบัญญัติว่าด้วยการจัดระเบียบการป้องกันราชอาณาจักร พ.ศ. 2490 โดยให้เหตุผลว่าเพื่อให้พลเมืองมีส่วนร่วมในการปกป้องท้องที่ของตนเองโดยที่กองทัพเสียงบประมาณน้อยลง และพลเมืองไม่เสียเวลาประกอบอาชีพ ทั้งนี้เกิดขึ้นหลังรัฐประหารในประเทศไทย พ.ศ. 2490 ต่อมามีการแก้ไขสิทธิประโยชน์ตอบแทนของนักศึกษาวิชาทหารให้ได้รับการยกเว้นตามกฎหมายว่าด้วยการรับราชการทหารตามพระราชบัญญัติส่งเสริมการฝึกวิชาทหาร
พ.ศ. 2494
สัญลักษณ์

เครื่องหมายราชการของกรมการรักษาดินแดน (พ.ศ. 2494-2549)
เครื่องหมายราชการของกรมการรักษาดินแดน ซึ่งมีการเพิ่มเติมรูปรัศมีพระมหามงกุฎและช่อชัยพฤกษ์
เครื่องหมายราชการของหน่วยบัญชาการกำลังสำรอง (พ.ศ. 2549-2552)
เครื่องหมายราชการของหน่วยบัญชาการรักษาดินแดน (ตั้งแต่ พ.ศ. 2555 เป็นต้นมา)
หน่วยงานในสังกัด

โรงเรียนการกำลังสำรอง ศูนย์การกำลังสำรอง
โรงเรียนรักษาดินแดน ศูนย์การนักศึกษาวิชาทหาร
กองพันทหารราบ หน่วยบัญชาการรักษาดินแดน
ค่ายฝึกนักศึกษาวิชาทหารเขาชนไก่
ศูนย์การนักศึกษาวิชาทหาร
ศูนย์การกำลังสำรอง
รายนามผู้บัญชาการหน่วยบัญชาการรักษาดินแดน > เจ้ากรมการรักษาดินแดน

พลเอก สุทธิ สุทธิสารณกร (พ.ศ. 2491 - 2491)
พลโท ขุนศิลป์ศรชัย (พ.ศ. 2491 - 2492), (พ.ศ. 2494 - 2495)
พลตรี จำรัส จำรัสโรมรัน (พ.ศ. 2492 - 2494)
พลโท สุรใจ พูลทรัพย์ (พ.ศ. 2495 - 2506)
พลโท พิศิษฐ์ ฉายเหมือนวงศ์ (พ.ศ. 2506 - 2507)
พลโท บุญชัย บำรุงพงศ์ (พ.ศ. 2507 - 2508)
พลโท ยุทธ สมบูรณ์ (พ.ศ. 2508 - 2513)
พลโท อุทัย ฉายแสงจันทร์ (พ.ศ. 2513 - 2515)
พลโท พนม โชติพิมาย (พ.ศ. 2515 - 2517)
พลโท แสวง ขมะสุนทร (พ.ศ. 2517 - 2519)
พลโท เอื้อม จิระพงศ์ (พ.ศ. 2519 - 2522)
พลโท ณรงค์ฤทธิ์ มหารักขกะ (พ.ศ. 2522 - 2523)
พลโท เทียนชัย สิริสัมพันธ์ (พ.ศ. 2523 - 2525)
พลโท จารุ จาติกานนท์ (พ.ศ. 2525 - 2528)
พลโท วิจิตร สุขมาก (พ.ศ. 2528 - 2530)
พลโท วิโรจน์ แสงสนิท (พ.ศ. 2530 - 2531)
พลโท วชิรพล พลเวียง (พ.ศ. 2531 - 2533)
พลโท อารียะ อุโฆษกิจ (พ.ศ. 2533 - 2534)
พลโท อานุภาพ ทรงสุนทร (พ.ศ. 2534 - 2535)
พลโท ยุทธพันธุ์ มกรมณี (พ.ศ. 2535 - 2536)
พลโท ประยูร มีเดช (พ.ศ. 2536 - 2538)
พลโท การุญ ฉายเหมือนวงศ์ (พ.ศ. 2538 - 2540)
พลโท พนม จีนะวิจารณะ (พ.ศ. 2540 - 2542)
พลโท หาญ เพไทย (พ.ศ. 2542 - 2543)
พลโท เกรียงไกร เจริญศิริ (พ.ศ. 2543 - 2544)
พลโท จำลอง บุญกระพือ (พ.ศ. 2544)
รายนามผู้บัญชาการหน่วยบัญชาการรักษาดินแดน > เจ้ากรมการกำลังสำรองทหารบก

พลตรี เหรียญ ดิษฐบรรจง (พ.ศ. 2513 - 2519)
พลตรี จิตต์กวี เกษะโกมล (พ.ศ. 2519 - 2521)
พลตรี มานะ รัตนโกเศศ (พ.ศ. 2521 - 2524)
พลตรี ศิริชัย ลักษณียนาวิน (พ.ศ. 2524 - 2526)
พลตรี ปัญญา ขวัญอยู่ (พ.ศ. 2526 - 2528)
พลตรี ปราโมทย์ ระงับภัย (พ.ศ. 2528 - 2531)
พลตรี อุทัย ชุณหเพสย์ (พ.ศ. 2531 - 2534)
พลตรี สุพจน์ เกิดชูชื่น (พ.ศ. 2534 - 2537)
พลตรี บรรจบ จูภาวิง (พ.ศ. 2537 - 2541)
พลตรี ศักดิ์สิน ทิพย์เกษร (พ.ศ. 2541 - 2544)
รายนามผู้บัญชาการหน่วยบัญชาการรักษาดินแดน > ผู้บัญชาการหน่วยบัญชาการกำลังสำรอง

พลโท จำลอง บุญกระพือ (พ.ศ. 2544 - 2545)
พลโท ชาญวิช ศรีธรรมวุฒิ (พ.ศ. 2545 - 2546)
พลโท ศักดิ์สิน ทิพย์เกษร (พ.ศ. 2546 - 2547)
พลโท วิชญ ไขรัศมี (พ.ศ. 2547 - 2548)
พลโท อาทร โลหิตกุล (พ.ศ. 2548 - 2549)
พลโท มนตรี สังขทรัพย์ (พ.ศ. 2549 - 2549)
พลโท สมเกียรติ สุทธิไวยกิจ (พ.ศ. 2549 - 2551)
พลโท สิงห์ศึก สิงห์ไพร (พ.ศ. 2551 - 2552)
รายนามผู้บัญชาการหน่วยบัญชาการรักษาดินแดน > ผู้บัญชาการหน่วยบัญชาการรักษาดินแดน

พลโท สิงห์ศึก สิงห์ไพร (พ.ศ. 2552 - 2552)
พลโท ธนดล เผ่าจินดา (พ.ศ. 2552 - 2554)
พลโท ชูเกียรติ เธียรสุนทร (พ.ศ. 2554 - 2555)
พลโท วิชิต ศรีประเสริฐ (พ.ศ. 2555 - 2556)
พลโท ยศนันท์ หร่ายเจริญ (พ.ศ. 2556 - 2557)
พลโท ทลวงรณ วรชาติ (พ.ศ. 2557 - 2558)
พลโท วีรชัย อินทุโศภณ (พ.ศ. 2558 - 2560)
พลโท วิโรจน์ วิจิตรโท (พ.ศ. 2560 - 2561)
พลโท ปราการ ปทะวานิช (พ.ศ. 2561 - 2564)
พลโท วสุ เจียมสุข (พ.ศ. 2564 - 2566)
พลโท ทวีพูล ริมสาคร (พ.ศ. 2566 - ปัจจุบัน)
ยศทหารเป็นยศขณะดำรงตำแหน่งและในวงเล็บเป็นระยะเวลาที่ดำรงตำแหน่ง
แหล่งข้อมูลอื่น

"หน่วยบัญชาการรักษาดินแดน". คลังข้อมูลเก่าเก็บจากแหล่งเดิมเมื่อ 2018-02-27. สืบค้นเมื่อ 2018-03-06.
13°44′49″N 100°29′42″E﻿ / ﻿13.74694°N 100.49500°E﻿ / 13.74694; 100.49500
อาคารหน่วยบัญชาการรักษาดินแดนในปี พ.ศ. 2565
ลานกว้างภายในอาคารหน่วยบัญชาการรักษาดินแดน
โชคัง

| โชคัง |
| --- | --- |
ทับศัพท์ภาษาทิเบต อักษรทิเบต: ཇོ་ཁང། ทับศัพท์ภาษาจีน พินอิน: Dàzhāosì
วัดโชคัง
ศาสนา
ศาสนา: ศาสนาพุทธแบบทิเบต
นิกาย: เกลุก
เทพ: พระศากยมุนีพุทธเจ้า
ที่ตั้ง
ที่ตั้ง: พาร์โกร์ ลาซ่า ทิเบต
ประเทศ: จีน
สถาปัตยกรรม
รูปแบบ: วิหาร, ทิเบต, เนปาล
ผู้ก่อตั้ง: ซงแจ็นกัมโป
เริ่มก่อตั้ง: 7th century

 แหล่งมรดกโลกโดยยูเนสโก
ชื่อทางการ: วัดอารามโชคัง
บางส่วน: กลุ่มโบราณสถานพระราชวังโปตาลาในลาซ่า
เกณฑ์พิจารณา: วัฒนธรรม: (i), (iv), (vi)
อ้างอิง: 707ter-002
ขึ้นทะเบียน: 1994 (สมัยที่ 18th)
เพิ่มเติม: 2000, 2001
พื้นที่: 7.5 ha (810,000 sq ft)
พื้นที่กันชน: 130 ha (14,000,000 sq ft)
พิกัด: 29°39′11″N 91°2′51″E﻿ / ﻿29.65306°N 91.04750°E﻿ / 29.65306; 91.04750
ที่ตั้งโชคัง ในประเทศทิเบตแสดงแผนที่ประเทศทิเบตโชคัง (ประเทศจีน)แสดงแผนที่ประเทศจีน
 
วัดโชคัง (ทิเบต: ཇོ་ཁང་, ไวลี: jo khang, พินอินทิเบต: qo kang) หรือ จุกลักคัง (ทิเบต: གཙུག་ལག་ཁང༌།, ไวลี: gtsug-lag-khang, พินอินทิเบต: Zuglagkang หรือ Tsuklakang) หรือในภาษาจีนเรียก ต้าเจาซื่อ (大昭寺, dà zhāo sì)เป็นวัดพุทธในลาซ่า ทิเบต ชาวทิเบตโดยทั่วไปเคารพบูชาวัดนี้ในฐานะวัดที่สำคัญและศักดิ์สิทธิ์ที่สุดของทิเบต ปัจจุบันวัดโชคังอยู่ในนิกายเกลุก แต่ก็เปิดรับพุทธศาสนิกชนจากทุกนิกาย สถาปัตยกรรมของวัดผสมผสานวิหารอย่างอินเดีย, ทิเบต และเนปาล
วัดนี้ถือเป็น "หัวใจทางจิตวิญญาณของนครลาซ่า" และเป็นสถานที่ที่ผู้คนให้ความเคารพสูงสุดในทิเบต ตั้งอยู่ที่ศูนย์กลางของเครือข่ายวัดพุทธโบราณในลาซ่า รวมถึงเป็นจุดศูนย์กลางของกิจกรรมการค้าในลาซ่า โดยรอบของวัดเต็มไปด้วยถนนและซอกซอยที่มีร้านค้ามากมาย โชคังตั้งอยู่ 1,000 เมตร (3,300 ฟุต) ทางตะวันออกของพระราชวังโปตาลา โดยรอบของวัดเป็นจัตุรัสตลาดพาร์โกร์ ซึ่งมีทางเดินเท้าให้แก่ศาสนิกชนได้เดินจาริกรอบอาณาเขตของวัดซึ่งใช้เวลาเดินรอบราว 20 นาที
ประวัติศาสตร์

ชาวทิเบตมองดินแดนของตนว่าถูกครอบครองโดยสิ่งมีชีวิตนามว่า srin ma (หรือ "sinma") ซึ่งเป็นปีศาจสตรีที่ต้านทานการเจริญรุ่งเรืองของพระพุทธศาสนา กษัตริย์ซงแจ็นกัมโปปฐมกษัตริย์แห่งทิเบตหลังรวมแผ่นดิน ได้ริเริ่มแผนเพื่อต้านกับพลังของปีศาจนี้โดยสร้างวัดจำนวนสิบสองแห่งทั่วดินแดนทิเบต โดยจะสร้างขึ้นในสามช่วง ช่วงแรกประกอบด้วยสี่วัดในใจกลางของทิเบต เรียกว่า "เขาสัตว์ทั้งสี่" (ru bzhi) สี่วัดต่อมาจะสร้างในพื้นที่ท่อยู่ห่างนอกออกไปอีก (mtha'dul) และสี่วัดสุดท้าย yang'dul สร้างอยู่ที่พรมแดนของทิเบต และโชคังสร้างขึ้นท้ายสุดเพื่อเป็นศูนย์กลางของ srin ma ถือเป็นการจบพลังของปีศาจตนนี้
ส่วนที่เก่าแก่ที่สุดของวัดสร้างขึ้นในปี 652 โดยซงแจ็นกัมโป กษัตริย์องค์นี้ได้ร่อนหมวก (บ้างว่าเป็นแหวน) ออกไปเพื่อหาสถานที่เหมาะสมแก่การสร้างวัด หมวกนั้นหล่นลงในทะเลสาบหนึ่ง และทันใดนั้นก็มีสถูปผุดขึ้นมาจากทะเลสาบ วัดโชคังจึ้งสร้างขึ้นตรงที่นี้ ในตำนานอีกรูปแบบหนึ่งเล่าว่าราชินี Bhrikuti สร้างวัดนี้ขึ้นเพื่อประดิษฐานเทวรูปที่ได้นำมา และราชินี Wencheng ได้เลือกที่ตรงนี้ตามหลักฮวงจุ้ยของจีน ทะเลสาบที่ว่านั้นถูกถมขึ้นมาและสร้างวัดขึ้นบนที่ที่ถมขึ้นมานั้น ปัจจุบันยังคงเหลือให้เห็นเพียงบ่อน้ำเล็ก ๆ ตลอดเก้าศตวรรษถัดมา วัดมีการขยับขยายออกเรื่อยมา ครั้งสุดท้ายคือในปี 1610 โดยองค์ทาไลลามะที่ห้า
สมัยที่จีนเข้ายึดครองทิเบตและเข้ามาทำการพัฒนาพื้นที่ลาซ่า รัฐบาลจีนได้ทำลายทางเดินรอบวัดที่เชื่อมกับลานจัตุรัสด้านหน้าทิ้ง ทางเดินภายมนถูกแปลงเป็นตลาดนัด เหลือทางเดินให้แก่ผู้มาจาริกแสวงบุญเพียงเล็กน้อย ส่วนศาสนวัตถุต่าง ๆ ในจัตุรัสหน้าวัดถูกนำไปขายทิ้ง ต่อมาในสมัยการปฏิวัติวัฒนธรรม ยุวชนแดงได้เข้าโจมตีวัดโชคังในปี 1966 เริ่มต้นในวันที่ 24 สิงหาคม และนับจากนั้นเป็นเวลาร่วมทศวรรษ ไม่มีการประกอบศาสนกิจภายในโชคังและพุทธารามทิเบตใด ๆ อีก โชคังเริ่มถูกบูรณะปฏิสังขรณ์ใหม่อีกครั้งในปี 1972 แล้วเสร็จเป็นส่วนใหญ่ในปี 1980 หลังจากนั้นวัดได้กลับมาประกอบศาสนกิจดังเดิม ปัจจุบันวัดเป็นศาสนสถานสำคัญของทิเบต ผู้คนมากมายเดินทางมาเพื่อสักการะเทวรูปของโชโพรินโปเช ภายในวิหารด้านในสุดของวัด ในสมัยการปฏิวัติวัฒนธรรมนั้น วัดโชคังรอดพ้นจากการถูกทำลายล้าง และมีบันทึกไว้ว่าวัดถูกล้อมปิดไม่ให้ใครเข้าจนถึงปี 1979 ในระหว่างนั้น มีบันทึกว่าภายในวัดโชคังบางส่วนถูกใช้งานเป็นโรงเลี้ยงหมู โรงฆ่าหมู และเป็นที่ตั้งของกองทัพจีน วรรณกรรมทิเบตภายในวัดถูกทหารเผาทิ้ง และในช่วงเวลาหนึ่ง วัดโชคังเคยถูกใช้เป็นโรงแรม
ในปี 2000 โชคังได้รับการขึ้นทะเบียนแหล่งมรดกโลกโดยยูเนสโก ในฐานะส่วนต่อขยายของพระราชวังโปตาลา ซึ่งขึ้นทะเบียนมาตั้งแต่ปี 1994
ในวันที่ 17 กุมภาพันธ์ 2018 เกิดเพลิงไหม้ในบริเวณวัดที่เวลา 18:40 ตามเวลาท้องถิ่น มีภาพถ่ายและวิดีโอจำนวนมากที่ถูกเผยแพร่ไปบนสื่อสังคมของจีน แสดงให้เห็นหลังคาโค้งถูกเพลิงขนาดใหญ่โหมไหม้ และมีควันพวยพุ่งขึ้นมาจำนวนมาก แต่ต่อมาภาพเหล่านี้ถูกปิดกั้นการมองเห็นและหายไปจากสื่อสังคมของจีน สำนักข่าวทางการของรัฐจีน Tibet Daily อ้างทางออนไลน์ว่าเพลิงไหม้ "ถูกดับอย่างรวดเร็ว" และ "ไม่มีผู้บาดเจ็บหรือเสียชีวิต" ตามด้วย People's Daily ตีพิมพ์เนื้อหาเดียวกันนี้ออนไลน์และรายงานเพิ่มเติมว่า "พุทธศาสนวัตถุภายในวัดไม่ได้รับความเสียหายใด ๆ" กระนั้น รายงานทั้งสองชุดนี้ไม่มีภาพประกอบ วัดถูกปิดไม่ให้เข้าชมชั่วคราว ก่อนจะเปิดอีกครั้งในวันที่ 18 กุมภาพันธ์ ตามข้อมูลของสำนักข่าวซินหัว อย่างไรก็ตาม มีรายงานว่าจีวรสีเหลืองของเทวรูปโชโพรินโปเช พระองค์หลักของวัด เป็นผ้าชิ้นใหม่ รวมถึงคำสั่งห้ามมิให้ขึ้นไปชั้นสองของวัด ตามแหล่งข้อมูลของ Radio Free Asia ภาคภาษาทิเบต
ทากายูกิ นิชิงายะ

| --- | --- |
: บทความนี้ได้รับแจ้งให้ลบ เพราะ WP:ปท1 เปลี่ยนทางไปเนมสเปซฉบับร่าง ดูเพิ่มที่ นโยบายการลบและเงื่อนไขการลบทันที หากบทความนี้ไม่เข้าเกณฑ์การลบ หรือคุณตั้งใจแก้ไข กรุณาลบประกาศนี้ออก แต่อย่านำประกาศนี้ออกจากหน้าที่คุณสร้าง หากคุณสร้างหน้านี้ และคุณไม่เห็นด้วยกับเหตุผลที่แจ้งลบ ให้กดปุ่มด้านล่างเพื่อแจงเหตุที่ไม่ควรลบลงในหน้าอภิปราย คุณยังสามารถชมหน้าดังกล่าวในภายหลังเพื่อตรวจสอบว่ามีการสนองข้อความของคุณแล้วหรือยัง   พึงทราบว่าเมื่อขึ้นประกาศนี้แล้ว บทความนี้อาจถูกลบเมื่อใดก็ได้หากเข้าเกณฑ์การลบทันทีอย่างไร้ข้อกังขา หรือพบว่าคำอธิบายที่แจ้งไปในหน้าคุยไม่เพียงพอ นอกจากนี้ หน้าที่ไม่มีผู้คัดค้านการแจ้งลบจะถูกลบหลังผ่านไปอย่างน้อย 7 วันโดยอัตโนมัติ ผู้ดูแลระบบ: ตรวจสอบลิงก์, ประวัติ (ล่าสุด) และปูมก่อนลบหน้านี้มีการแก้ไขล่าสุดโดย Jeabbabe (ส่วนร่วม | ปูม) เมื่อเวลา 15:06, 15 มีนาคม 2568 (1 วินาทีก่อน)
เปลี่ยนทาง ฉบับร่าง:ทากายูกิ นิชิงายะ